MacKenzie Intervale Ski Jumping Complex

thumb
MacKenzie Intervale Ski Jumping Complex er et skihoppanlegg i Lake Placid i delstaten New York, USA. Anlegget ble brukt under vinter-OL 1932 og 1980, samt ski-VM 1950, junior-VM 1986 og vinter-Universiaden 1972. Det består av to hoppbakker med størrelse K115 (HS128) og K90 (HS100), samt tre mindre bakker med K48, K18 og K10.

Bakkerekorden i K115-bakken er 136 meter, satt av Ryōyū Kobayashi (Japan) i verdenscupen 11. februar 2023. I K90-bakken er rekorden på snø 105 meter, satt av Andrew Osadetz (Canada). På plast er rekorden 108 meter, satt av Peter Frenette (USA) 9. oktober 2010.

 Historie 
Vintersport, deriblant skihopping, tok til i Lake Placid i 1904/05. En K20-bakke ble bygd på Golf Hill i 1917, og der sto også en K10-bakke. På Intervales Hill ble den første bakken bygd i 1920, som K35-bakke. I det første rennet 21. februar 1921 hadde Anthony Maurer det lengste hoppet på 124 fot (37,8 meter). Bakken ble utvidet til K50 i 1923 og K60 i 1927/28. Den ble brukt under OL i 1932, der det lengste hoppet var 71,5 meter (Hans Beck, Norge). Ved ombyggingen i 1927 og 1928 fikk bakken tårn av stål, med slak (stor) radius i overgangen til hoppet, og bratt unnarenn på 39 grader. Bakken var konstruert av Godfrey Dewey, som var president for vinter-OL 1932 og sønn av Melvil Dewey. I tilknytning til OL-bakken lå også to mindre hoppbakker med K15 og K30.

Dagens hoppbakker ble bygd foran OL i 1980, på samme sted som den gamle hadde stått. Byggingen startet i mai 1977. Normalbakken (K86)Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, 96-97 var klar til bruk i desember 1978, mens storbakken (K114) ble forsinket til februar 1979, etter at et stålfirma som var involvert i byggingen gikk konkurs. Bakkene har tårn av betong og ovarenn av stål, og ble konstruert av Karl Martitsch. Bakkene har permanent snøkanonanlegg, og har senere blitt utvidet og oppgradert.

Hoppanlegget ble i 1982 oppkalt etter Ronald M. MacKenzie, som blant annet var president i Lake Placids olympiske organisasjonskomité fra 1974 fram til han døde under et besøk i de nyombygde hoppbakkene i desember 1978.Press-Republican: Ski jumps to be renamed for MacKenzie (s. 8, 29. januar 1982, arkivert hos NY State Historic Newspapers)

Alle bakkene bortsett fra storbakken har plastmatter som muliggjør helårsbruk. Anlegget blir brukt til verdenscuprenn, men også trening, nasjonale og internasjonale renn. På sommerstid ble det holdt kontinentalcuprenn for menn og kvinner i 2005 og for kvinner i 2007.

 Viktige renn 
Listen inneholder OL, VM, verdenscuprenn og junior-VM, men ikke sommerrenn som for eksempel kvinnenes kontinentalcup.
 Dato Vinner  Andre Tredje Type renn/bakke 12. februar 1932  Birger Ruud  Hans Beck  Kåre Walberg OL 5. februar 1950  Hans Bjørnstad  Thure Lindgren  Arnfinn Bergmann VM 17. februar 1980  Toni Innauer  Manfred Deckert Hirokazu Yagi OL, normalbakke 23. februar 1980  Jouko Törmänen  Hubert Neuper  Jari Puikkonen OL, stor bakke 15. januar 1983  Matti Nykänen  Armin Kogler  Jeff Hastings Mike Holland Verdenscup, stor bakke 16. januar 1983  Matti Nykänen  Armin Kogler  Steinar Bråten Verdenscup, stor bakke 17. desember 1983  Primož Ulaga  Matti Nykänen  Horst Bulau Jeff Hastings Verdenscup, normalbakke 18. desember 1983  Jeff Hastings  Primož Ulaga  Jiří Parma Verdenscup, stor bakke 15. desember 1984  Andreas Felder  Jiří Parma  Ernst Vettori Verdenscup, normalbakke 16. desember 1984  Andreas Felder  Jari Puikkonen  Per Bergerud Verdenscup, stor bakke 14. desember 1985  Vegard Opaas  Primož Ulaga  Pavel Ploc Verdenscup, stor bakke 15. desember 1985  Franz Neuländtner  Ernst Vettori  Steve Collins Verdenscup, normalbakke 11. februar 1986  Ivan Lunardi  Christian Rimmel  Clas Brede Bråthen Junior-VM (normalbakke) 13. februar 1986  Vest-Tyskland
Friedrich BraunRobert LeonhardChristian RimmelDieter Thoma  Italia
Virginio LunardiCarlo PinzaniPaolo Rigoni  Sovjetunionen
Sergej BadenkoJurij DurinovMikhail JesinJevgenij Vasjurin Junior-VM, lagkonkurranse (normalbakke) 13. desember 1986  Vegard Opaas  Ernst Vettori  Primož Ulaga Verdenscup, normalbakke 14. desember 1986  Ernst Vettori  Primož Ulaga  Vegard Opaas Verdenscup, stor bakke 12. desember 1987  Pavel Ploc  Dieter Thoma  Andreas Bauer Verdenscup, stor bakke 13. desember 1987  Pavel Ploc  Jiří Parma  Vegard Opaas Verdenscup, normalbakke 10. desember 1988  Jan Boklöv  Ernst Vettori  Pekka Suorsa Verdenscup, stor bakke 11. desember 1988  Vegard Opaas  Ernst Vettori  Thomas Klauser Verdenscup, normalbakke 9. desember 1989  Ernst Vettori  Matti Nykänen  Jan Boklöv Verdenscup, stor bakke 10. desember 1989  Ari-Pekka Nikkola  Ernst Vettori  Andreas Felder Verdenscup, normalbakke 1. desember 1990  Andreas Felder  Ari-Pekka Nikkola  Anssi Nieminen Verdenscup, normalbakke 2. desember 1990  André Kiesewetter  Stefan Zünd  Ernst Vettori Verdenscup, stor bakke 11. februar 2023  Andreas Wellinger  Ryōyū Kobayashi  Daniel Tschofenig Verdenscup, stor bakke 11. februar 2023  Polen
Dawid KubackiPiotr Żyła  Østerrike
Daniel TschofenigStefan Kraft  Japan
Ryōyū KobayashiNaoki Nakamura Verdenscup, superlag, stor bakke 12. februar 2023  Halvor Egner Granerud  Andreas Wellinger  Stefan Kraft Verdenscup, stor bakke 10. februar 2024  Lovro Kos  Ryōyū Kobayashi  Marius Lindvik Verdenscup, stor bakke 10. februar 2024  Østerrike
Michael HayböckStefan Kraft  Tyskland
Philipp RaimundAndreas Wellinger  Norge
Marius LindvikJohann André Forfang Verdenscup, superlag, stor bakke 11. februar 2024  Stefan Kraft  Lovro Kos Philipp Raimund Verdenscup, superlag, stor bakke

 Kilder 
 Skisprungschanzen-Archiv: Lake Placid (besøkt 21. juli 2011)
 Offisiell rapport for vinter-OL 1932 (s. 141-144)
 Offisiell rapport for vinter-OL 1980  (s. 36-39)
 FIS: Resultater (besøkt 21. juli 2011)

 Eksterne lenker 


Kategori:Hoppbakker i USA
Kategori:Sport i New York (delstat)
Kategori:Hoppbakker brukt i OL
Kategori:Vinter-OL 1980
Kategori:Vinter-OL 1932
Kategori:Byggverk fullført i 1920
Kategori:1920 i New York (delstat)